b"\n_START_ARTICLE_\nCy Twombly\n_START_SECTION_\n\xc5\xbdivot i djelo\n_START_PARAGRAPH_\nStudirao je u \xc5\xa0koli muzeja lijepih umjetnosti u Bostonu, na Sveu\xc4\x8dili\xc5\xa1tu Lee u Lexingtonu i Ligi studenata umjetnosti u New Yorku, od 1948. do 1951. godine. U ligi studenata umjetnosti, sreo je Roberta Rauschenberga, na \xc4\x8diji se savjet upisao na Koled\xc5\xbe Black Mountain, kod Ashevillea u Sjevernoj Karolini, 1951. godine, studiraju\xc4\x87i pod okriljem apstraktnih ekspresionista Franza Kleina, Bena Shahna i Roberta Mothervella._NEWLINE_Prvu samostalnu izlo\xc5\xbebu imao je 1951. godine u organizaciji galerije Kootz u New Yorku. U to vrijeme njegovo djelo je bilo pod utjecajem Kleinovog crno-bijelog gestualnog ekspresionizma, ali i Paula Klea. Godine 1952. Twombly dobija nagradu Muzeja lijepih umjetnosti Virginije, \xc5\xa1to mu je omogu\xc4\x87ilo da putuje u Sjevernu Afriku, \xc5\xa0panjolsku, Italiju i Francusku. Poslije povratka sa putovanja, 1953. godine, slu\xc5\xbeio je u ameri\xc4\x8dkoj vojsci kao kriptograf. Od 1955. do 1999. godine Twombly stvara u New Yorku i Italiji, fiksiraju\xc4\x87i napokon svoj atelje u Rimu. U tom razdoblju je po\xc4\x8deo da stvara svoje prve apstraktne skulpture, koje je, iako razli\xc4\x8ditih materijala i dimenzija, uvijek premazivao bijelom bojom. U Italiji je po\xc4\x8deo da radi na djelima velikih dimenzija distanciraju\xc4\x87i se postepeno od svojih prvih ekrpesionisti\xc4\x8dkih \xe2\x80\x9e\xc5\xa1krabotina\xe2\x80\x9c i po\xc4\x8dinje koristiti asocijativne i simboli\xc4\x8dke tekstove i brojeve, inspiri\xc5\xa1u\xc4\x87i se u gr\xc4\x8dkoj i rimskoj mitologiji, ali i u poeziji i povijesti gr\xc4\x8dke i rimske kulture. U tom procesu, stvorio je karakteristi\xc4\x8dan rje\xc4\x8dnik znakova i mrlja, koji se ponekad metafori\xc4\x8dki odnose na seks, ali bez upotrebe tradicionalne umjetni\xc4\x8dke ikonografije._NEWLINE_Godine 1964. pozvan je da sudjeluje na Bijenalu u Veneciji. Umjetni\xc4\x8dki centar u Milwaukeeju je 1968. godine, priredio prvu retrospektivu njegovih djela. Tate Modern je predstavio jednu veliku retrospektivu njegovih djela 2008. godine pod nazivom Cycles and Seasons (\xe2\x80\x9eCiklusi i razdoblja\xe2\x80\x9d), u kojoj se posebno isti\xc4\x8de skupina djela Four Seasons (\xe2\x80\x9e\xc4\x8cetiri godi\xc5\xa1nja doba\xe2\x80\x9d), nastala u razdoblju izme\xc4\x91u 1993.\xe2\x80\x9494. godine), a koja umjetni\xc4\x8dka kritika smatra posebno zna\xc4\x8dajnim u njegovom cjelokupnom stvarala\xc5\xa1tvu._NEWLINE_Umro je u Rimu 5. srpnja 2011. godine, gdje je imao stalno boravi\xc5\xa1te skoro pola stolje\xc4\x87a._NEWLINE_U studenom 2015. Twomblyjeva slika Bez naziva (New York City) iz 1968. je prodana u aukcijskoj ku\xc4\x87i Sothesby's u New Yorku za 70,5 milijuna $, postignuv\xc5\xa1i dospjev\xc5\xa1i na popis najskupljih slika."